Drawwer kom op welpie afFoto: Politie Stichtse Vecht, Facebook Uitlanders wat nie seker is hoe dinge in Suid-Afrika lyk nie, wonder soms of die leeus sommer so in die strate rondloop. ŉ Drawwer in Nederland het egter Sondag op só verrassing afgekom. Volgens die plaaslike polisie het die persoon deur ŉ veld in Utrecht gedraf toe hy op die verlate welpie in ŉ klein hokkie afgekom het. Volgens die polisie is die welpie waarskynlik slegs ŉ paar maande oud. Die welpie is na die leeustigting in die noorde van Nederland geneem ná ŉ veearts hom ondersoek het. Plaaslike polisie is nou op soek na enigiemand wat meer inligting oor die welpie het. Stichting Leeuw het intussen gesê dit gaan goed met die welpie, en hulle het besluit om hom “Remy” te noem. Veeartse sal hom Woensdag weer ondersoek.